ປື້​ມ Hard Choice ຂອງທ່ານນາງ Clinton ​ອອກວາງ ຕະຫຼາດແລ້ວ ​(ວີດີໂອ)
ປື້​ມ Hard Choice ເບິ່ງ​ຄື​ວ່າ ມີ​ຄວາມ​ເຊື່ອມ​ໂຍງ ກັບການ​ລົງ​ສະ​ມັກ​ ​ເປັນ​ປະທານາທິບໍດີ ​ໃນ​ປີ 2016 ​ເຖິງ​ແມ່ນ​ທ່ານ​ນາງ​ ຍັງ​ບໍ່​ທັນ​​ປະກາດ​ວ່າ ຈະ​ລົງ​ສະມັກ​ຫຼື​ບໍ່.
ອະດີດສະຕີໝາຍເລກນຶ່ງ ສະມາຊິກສະພາສູງ ລັດຖະມົນຕີການ ຕ່າງປະເທດຂອງສະຫະລັດໄດ້ເປີດຕົວປື້ມຄວາມຊົງຈຳຂອງ ທ່ານນາງ ຕໍ່ນາໆຊາດ ທີ່ມີຊື່ວ່າ  ໃນວັນອັງຄານວານນີ້ ທ່ານນາງ Clinton ໄດ້ເລີ່ມການເດີນທາງເພື່ອໂຄສະນາເຜີຍແຜ່ ປື້ມຂອງທ່ານນາງ ທີ່ຮ້ານໜັງສື Barnes & Noble ໃນນະຄອນ ນິວຢ໋ອກ ບ່ອນທີ່ທ່ານນາງ ໄດ້ຖາມໄຖ່ສະບາຍດີ ບັນດາແຂກ ທີ່ກະຕືລືລົ້ນ ຢາກໄດ້ລາຍເຊັນຂອງທ່ານນາງ ພວກນັນຊ່ຽວຊານດ້ານການເມືອງແລະພວກຂ່າວ ກ່າວວ່າ ປື້ມດັ່ງກ່າວນີ້ ເບິ່ງຄືວ່າມີຄວາມເຊື່ອມໂຍງກັບການລົງສະມັກເລືອກຕັ້ງເປັນປະທານາທິບໍດີ ໃນປີ 2016 ເຖິງແມ່ນວ່າທ່ານນາງ ຍັງບໍ່ທັນໄດ້ປະກາດວ່າ ທ່ານນາງຈະລົງສະມັກຫຼືບໍ່ ປື້ມຄວາມຊົງຈຳ  ໄດ້ເນັ້ນເຖິງການຕັດສິນໃຈຂອງການເປັນລັດຖະມົນຕີການຕ່າງປະເທດສະຫະລັດ ແລະສຳຫລວດຢ່າງໃກ້ຊິດ ເບິ່ງສາເຫດອັນສຳຄັນສຳລັບນັກການທູດ ຈາກການຈະເລີນເຕີບໂຕຢ່າງຊ້າໆຂອງຄວາມຍາກຈົນ ເພື່ອສ້າງໂອກາດອັນກ້າວໜ້າ ສຳຫຼັບພວກແມ່ຍິງ ປື້ມຄວາມຊົງຈຳເຫຼັ້ມຫຼ້າສຸດຂອງທ່ານນາງ Clinton ໄດ້ມີຍອດຂາຍເຖິງ 40,000 ເຫຼັ້ມ ພາຍໃນ 24 ຊົ່ວໂມງ ຜູ້ຄົນທີ່ໃກ້ຊິດກັບອະດີດລັດຖະມົນຕີການຕ່າງປະເທດສະຫະລັດ ກ່າວວ່າ ພວກເຂົາເຈົ້າຫວັງວ່າ ຍອດຂາຍຂອງເຫຼັ້ມນີ້ຈະກາຍເຫຼັ້ມທີ່ແລ້ວ ຊຶ່ງເປັນຮ່ອງ ຮອຍຂອງການສະໜັບສະໜຸນຢ່າງກວ້າງຂວາງຕໍ່ທ່ານນາງນັ້ນ